**ПРОТОКОЛ**

**От заседание на областен кризисен щаб**

**мерки за ограничаване на вирус COVID-19 на територията на област Варна**

**15 март 2020г., 15.30 часа, Областна администрация Варна**

**След предоставена информация от РЗИ, МБАЛ Св.Марина, ОДБХ и от всички присъстващи членове на щаба относно обстановката в града и от направените предложения се взеха единодушно следните решения:**

1. **ЗА ПРЕДПРИЕМАНЕ НА ПРОТИВОЕПИДЕМИЧНИ МЕРКИ И ПРИЛАГАНЕ НА СТРОГ ДЕЗИНФЕКЦИОНЕН РЕЖИМ В ОБЕКТИТЕ ЗА ПРОИЗВОДСТВО И ТЪРГОВИЯ С ХРАНИ НА ТЕРИТОРИЯТА НА ОБЛАСТ ВАРНА , КАКТО СЛЕДВА:**

**1. В обекти, които произвеждат и предлагат на място, храни ( фурни, сладкарски изделия),**

**2. В обекти, в които извършват търговия с храни ( супермаркети, малки магазини за хранителни стоки, складове за търговия):**

 **- да се извършва често проветряване на обектите - най-малко през 30 минути ;**

 **- дръжките на врати, фризери, хладилни витрини, кошници и колички за продукти, лентите на ескалатори, парапети, бутони и врати на асансьори, ключове за осветление, механизми дистанционно управление на врати и всички останали повърхности, които влизат в пряк контакт с ръцете на гражданите и служителите да бъдат периодично дезинфекцирани с вирусоциидно действие на препарати през интервал от 20 минути;**

 **- да се създаде организация от собствениците на посочените обекти за недопускане струпването на хора, като се определи лице / лицат, които да въвеждат ред;**

 **- да се следи да има отстояние между отделните граждани пред гишета, витрини, каси и други , най-малко 1,5 метра;**

 **- да се следи здравословното състояние на персоналът, работещ в посочените обекти и да се предприемат своевременни мерки при установяване на симптоми на заболяване.**

**3. Категорично се забранява струпването на опашки на граждани в обектите за търговия с храни**

**4. Категорично се забранява задържане на хора и консумация на храни, пред или в супермаркети, магазини, фурни, баничарници и др.**

**5. Масите и столовете в посочените обекти следва да бъдат събрани и да се ограничи достъпа до тях .**

**6. В хотелите, в които има заведения за хранене и /или питейни заведения:**

 **- да не се предлагат храни на блок маса**

 **- да се използват съдове за еднократна употреба;**

 **- да предлагат хранене (закуска, обяд или вечеря) по предварително избрано меню, като порционът да бъде опакован в съдове за еднократна употреба и клиентът да го консумира самостоятелно.**

**7. Наемателите на магазини и маси на общинските пазари да не допускат струпването на опашки на граждани и да въвеждат ред за спазване на отстояние най-малко 1,5 метра на човек от човек. Фермерските пазари преустановяват работа.**

**8. Собствениците на вендинг автомати за кафе и пакетирани храни, да предприемат съответните действия по дезинфекция на бутоните, отделенията за монети и всички други повърхности, които са в контакт с ръцете на потребителите**

**9. Да се използват препарати за дезинфекция на повърхности и ръцете на персонала само с вирусоцидно действие.**

**10. Регистър на разрешените биоциди с вирусоцидно действие е публикуван на електронната страница на министерство на здравеопазването**

**11. Магазини за промишлени стоки и ателиета за услуги на граждани (златарски, ключарски и др.) работят като извършват поне 3-кратна дезинфекция на търговските площи – тезгяхи и подове, дръжки, врати, ключове за осветление. Посещението в такива обекти, трябва да е съобразено с площа на обекта с осигурено отстояние на клиентите от 1,5 метра.**

**Всички останали обекти на пазарите, които предлагат нехранителни стоки да не извършват дейност.**

**12.Всеки, който не спазва дадените указания ще бъде санкциониран.**

**13.Всички по-горе изброени** **противоепидемични мерки и прилагане на строг дезинфекционен режим в обектите за производство и търговия с храни на територията на област Варна да бъдат сведени до знанието на кметовете на общини на територията на област Варна.**

1. **ВЪЗЛАГА НА ДИРЕКТОР НА РЗИ-ВАРНА ДА ИЗДАДЕ ЗАПОВЕД ПО ОТНОШЕНИЕ АНГАЖИМЕНТА ЛИЧНИТЕ ЛЕКАРИ ДА ИЗВЪРШВАТ ПРЕГЛЕДИ НА ПАЦИЕНТИ С НАЛОЖЕНА КАРАНТИНА ПРИ НЕОБХОДИМОСТ.**
2. **ВЪЗЛАГА НА КМЕТОВЕТЕ НА ОБЩИНИ В ОБЛАСТ ВАРНА СЪВМЕСТНО СЪС СТРУКТУРИТЕ НА МВР ДА ОРГАНИЗИРАТ КОНТРОЛ ВЪРХУ ПРОПУСКВАТЕЛНИЯ РЕЖИМ НА АВТОГАРИ И ЖП ГАРИ( да се извършва мерене на температура, да се да указва съдействие при установена нужда).**
3. **РЗИ ДА ОРГАНИЗИРА ПОСТАВЯНЕТО НА ОБОЗНАЧИТЕЛЕН ЗНАК ЗА КАРАНТИНА ВЪРХУ ВХОДНАТА ВРАТА НА ЖИЛИЩЕТО.**

**Контрол върху точка I. се възлага на директор на РЗИ Варна и директор ОДБХ Варна.**

**Контрол върху точка II. се възлага на директор на РЗИ Варна.**

**Контрол върху точка III. се възлага на директор на кметовете на общини в област Варна и органите на МВР.**

**Контрол върху точка IV. се възлага на директор на РЗИ Варна.**

**Утвърдил:**

**СТОЯН ПАСЕВ**

*Областен управител на област*

*с административен център Варна*